Source: https://issuu.com/urmata/docs/conventia_drepturile_copilului?mode=embed&viewMode=presentation&layout=http%3A%2F%2Fskin.issuu.com%2Fv%2Flight%2Flayout.xml&showFlipBtn=true
Timestamp: 2017-07-25 05:03:06+00:00

Document:
Convenţia privind Drepturile Copilului pe înţelesul tuturor by URMA ta - issuu
Centrul de Informare şi
documentare privind
din moldovaDrepturile
CopiluluiConvenţia
privindpe înţelesultuturorConvenţia privindDrepturile Copilului
pe înţelesultuturorConvenţia privind Drepturile Copilului pe înţelesul tuturor
Coordonare: Cezar Gavriliuc
Text: Daniela Platon, Iosif Moldovanu
Contribuţie grafică: Veaceslav Luca
Desene: Victoria Lungu (Chişinău) şi Robert Cinciuc (Bălţi)
Design: URMA ta / Irina Chirsanov
Tipar: Tipografia „Bavat-Print“
Tiraj: 10 000 exemplare
Produs: CIDDC & URMA ta
Chişinău, 2010Cuprins
ce este Convenţia privind
drepturile copilului?de ce este necesară convenţia
privind drepturile copilului?56pe ce se bazează convenţia?ce conţine convenţia?67ce drepturi îţi oferă
convenţia?cum trebuie să fie înţelese
drepturile copilului?824a cui este responsabilitatea
de realizare a drepturilor?cine supraveghează
felul în care guvernul îşi
îndeplineşte obligaţiile?25
unde te poţi adresa dacă vrei
să afli mai multe despre
drepturile tale sau dacă crezi
că ele sunt încălcate?2927
glosar30km
3„Convenţia privind Drepturile Copilului pe înţelesul tuturor” este editată prin
contribuţia celor 26 de copii, membri ai Grupului de Lucru pentru Monitorizarea
Drepturilor Copilului în Moldova:
Alina Porombrica, Ana Tulgara, Ana-Maria Harea, Anastasia Codreanu, Cristina
Chirilov, Cristina Pulbere, Ecaterina Procopeţ, Elena Coniuhov, Elena Obleac,
Eugen Ciolan, Gabriela Croitoru, Igor Lai, Ina Creciun, Ion Coliban, Irina Guşan,
Janna Kiseeva, Lidia Galus, Mihaela Cuschevici, Nicolae Tabanschi, Robert Cinciuc,
Sabin Cernogal, Sabina Guţan, Tatiana Rusu, Valeria Roşca, Vasile Negară şi Victoria
Publicaţia apare în cadrul proiectului „Copiii monitorizează propriile drepturi”,
implementat de Centrul de Informare şi Documentare privind Drepturile Copilului
din Moldova (CIDDC) cu sprijinul acordat de Organizaţia Suedeză „Salvaţi Copiii”,
Guvernul Statelor Unite ale Americii şi Reprezentanţa UNICEF în Moldova.
Conţinutul, opiniile şi modul de expunere a informaţiei, precum şi prezentarea
grafică nu reflectă neapărat punctul de vedere al agenţiilor finanţatoare.
„Convenţia privind Drepturile Copilului pe înţelesul tuturor” poate fi găsită la adresa:
Tel./fax: 71.65.98, 74.78.13
De asemenea, această publicaţie este disponibilă on-line la adresa:
http://www.childrights.md/ro/publications/CDC_pentru_toti.pdfCe este Convenţia privind Drepturile Copilului?
La 20 noiembrie 1989, Adunarea Generală a Naţiunilor Unite* a adoptat
Convenţia privind Drepturile Copilului. O convenţie este un acord între ţări
pentru ca ele să respecte aceeaşi lege. Convenţia privind Drepturile Copilului este legea internaţională care include setul complet de drepturi ale
Republica Moldova a ratificat* Convenţia privind Drepturile Copilului la
12 decembrie 1990. Din acel moment, guvernul* nostru trebuie să se asigure permanent că fiecare copil se bucură de toate drepturile înscrise în
Convenţie, fără nici o excepţie.
Pentru a pune în practică prevederile Convenţiei, Parlamentul* Republicii
Moldova a adoptat în anul 1994 Legea privind Drepturile Copilului.
Dacă eşti interesat(ă) să o citeşti, o găseşti pe adresa:
http://www.childrights.md
În această broşură vom prezenta, pe înţelesul tuturor, drepturile tale înscrise în Convenţia privind Drepturile Copilului (CDC). La sfârşitul broşurii vei
găsi explicaţia cuvintelor lângă care stă semnul *.
Vrei să citeşti varianta oficială a Convenţiei privind drepturile copilului?
Găseşte-o pe adresa :
http://www.childrights.md/files/publications/CDC_2005_final.pdfkm
5De ce este necesară Convenţia privind Drepturile Copilului?
•	•	•	•	Ea oferă o lume sigură, în care copiii se pot dezvolta sănătos, îşi pot
realiza pe deplin potenţialul şi participa în viaţa societăţii;
Ea asigură protecţie copiilor, care sunt mai vulnerabili* decât adulţii în
faţa dificultăţilor vieţii, a exploatării şi abuzului;
Ea asigură condiţii pentru ca vocea copiilor să fie auzită, chiar dacă ei
nu au drept de vot, influenţă politică sau putere economică;
Ea protejează copiii faţă de ideile greşite ale multor adulţi că ar fi o proprietate a părinţilor şi persoane care sunt incapabile să contribuie la
dezvoltarea societăţii.Pe ce se bazează Convenţia?
Convenţia privind Drepturile Copilului are la bază 4 principii*
de care ar trebui să se conducă atât
adulţii, care sunt responsabili
de realizarea ei, cât şi copiii,
care beneficiază de ea.Articolul 3Nondiscriminarea
Toţi copiii, fără excepţie, indiferent de rasă,
religie, situaţie financiară, de ceea ce cred sau spun,
de tipul familiei din care provin, au aceleaşi drepturi
(Articolul 2).Articolul
2Interesul superior al copilului
Atunci când iau decizii referitoare la copii, instituţiile, organizaţiile,
toţi adulţii implicaţi în lucrul cu copiii şi membrii familiilor copiilor trebuie
să se gândească în primul rând la ceea ce este mai bine pentru copii şi să
acţioneze astfel (Articolul 3).
Supravieţuirea şi dezvoltarea
Toţi copiii au dreptul la viaţă. Guvernul trebuie să se asigure că
ei supravieţuiesc şi se dezvoltă sănătos în toate aspectele vieţii: fizic,
emoţional, mintal, social şi cultural (Articolul 6).Opinia copilului
Ai dreptul să te implici şi să spui ce crezi atunci când adulţii iau decizii care
sunt importante pentru viaţa ta. Opiniile tale trebuie să fie ascultate, acceptate şi luate în serios în familie, la şcoală, în cercul de prieteni, în timpul
tău liber sau în orice alt mediu şi situaţie.
Poţi participa în activităţi care te interesează, pentru care te simţi pregătit(ă)
şi ai capacităţi. Nimeni nu te poate obliga să faci ceea ce nu vrei, de exemplu, să joci un rol într-un spectacol, să ieşi în faţa unei săli şi să reciţi o poezie, să îndeplineşti o sarcină sau un rol impus de către colegi sau adulţi
(părinţi, profesori) (Articolul 12).Ce conţine Convenţia?Artic
oConvenţia cuprinde 54 de articole.
Primele 41 de articole se referă la drepturile fetelor şi băieţilor cu vârsta de până la
18 ani, care, conform articolului 1 al Convenţiei, sunt numiţi copii.
Articolele 1, 4, 5, 18 şi 41 mobilizează adul8
pentru a asigura realizarea prevederilor*
Convenţiei cu privire la Drepturile Copilului.
Articolele 42-45 se referă la modul în care statele trebuie să
urmărească şi să raporteze respectarea Convenţiei.
Articolele 46-54 ale Convenţiei descriu în ce mod statele pot adera la ea,
cum are loc ratificarea acesteia, care sunt limbile oficiale în care este
scrisă Convenţia.
Convenţia are şi două Protocoale facultative*, care oferă unele detalii despre aplicarea unor drepturi ale copilului:
1. Protocolul facultativ la Convenţia privind
Drepturile Copilului, referitor la implicarea copiilor
în conflicte armate (intrat în vigoare pentru Republica
Moldova la 5 martie 2004);
2. Protocolul facultativ la Convenţia privind Drepturile Copilului, referitor la vânzarea de copii, prostituţia
copiilor şi pornografia infantilă (intrat în vigoare pentru
Republica Moldova la 12 aprilie 2007).
7lul 12ArArt
icolu
l6Ce drepturi îţi oferă Convenţia?
Articolul 1Definiţia copiluluiDacă ai până la 18 ani, eşti considerat(ă)
copil şi te bucuri de toate drepturile scrise
în CDC.
NondiscriminareaArticolul 2Toţi copiii, fără excepţie, indiferent de
rasă, religie, naţionalitate, vârstă, gen,
note, situaţie financiară, de ceea ce cred
sau spun, de tipul familiei din care provin,
au aceleaşi drepturi.
Atunci când iau decizii referitoare la copii,
instituţiile, organizaţiile, toţi adulţii implicaţi în lucrul cu copiii şi membrii familiilor
copiilor trebuie să se gândească în primul
rând la ceea ce este mai bine pentru copii
şi să acţioneze astfel.
Articolul 4Punerea în practică a drepturilorStatul este obligat să facă totul, în măsura posibilităţilor pe care le are,
pentru a asigura respectarea drepturilor copilului. Statul trebuie să adopte legi, să creeze instituţii, să planifice şi să distribuie resursele aşa încât toţi copiii să se bucure de drepturile pe care le oferă CDC. Convenţia
recunoaşte faptul că unele state au mijloace financiare necesare pentru
asigurarea tuturor drepturilor copilului la un nivel înalt, iar alte state au
mai puţine posibilităţi. De aceea, Convenţia acceptă ca unele drepturi
să fie realizate treptat, în măsura posibilităţilor pe care le are statul. Însă
aşa drepturi ca dreptul la viaţă, la opinie şi liberă exprimare, la asistenţămedicală, la protecţie împotriva exploatării şi abuzului trebuie realizate pe
deplin de toate statele.
Articolul 5Îndrumarea părinţilor conform capacităţilor
în dezvoltare ale copilului
Familia ta sau persoanele în grija cărora te
afli au drepturi şi responsabilităţi în îngrijirea,
educaţia şi îndrumarea ta. Guvernul trebuie
să respecte aceste drepturi şi responsabilităţi
şi să le ofere informarea de care ei au nevoie
pentru ca să asigure dezvoltarea capacităţilor
tale. Pe măsură ce creşti, familia te învaţă să-ţi
foloseşti drepturile în mod corespunzător.
Articolul 6Supravieţuirea şi
dezvoltareaToţi copiii au dreptul la viaţă. Familia şi guvernul trebuie să-ţi asigure supravieţuirea şi
dezvoltarea (hrană, loc de trai, îmbrăcăminte,
asistenţă medicală, apă potabilă).
olul 7
Numele şi cetăţenia
Ai dreptul la certificat de naştere, unde să fie incluse datele tale personale
– nume şi prenume, data şi locul naşterii, numele părinţilor, cetăţenia. Documentele tale trebuie să fie eliberate imediat după naşterea ta.
Păstrarea identităţiiArticolul 8Ai dreptul să-ţi păstrezi cetăţenia, numele şi legătura
cu familia, iar în cazul în care ai fost lipsit(ă) de ele,
să-ţi fie restabilite. Dacă ai fost adoptat(ă) de altă
familie, ai dreptul să-ţi păstrezi numele, identitatea,
să comunici cu părinţii tăi biologici.km
9Separarea de părinţiArticolul 9Ai dreptul să locuieşti cu părinţii tăi, în afară de cazurile în care aceştia îţi
fac rău, de exemplu, atunci când părinţii pun în pericol viaţa ta sau nu au
grijă de tine. Copiii, ai căror părinţi sunt despărţiţi, au dreptul să rămână în
contact cu ambii părinţi, cu excepţia cazului în care acest lucru ar putea să
dăuneze copiilor.
Reunificarea familieiArticolul 10Dacă părinţii tăi locuiesc în altă ţară, tu ai dreptul să ţii legătura cu ei
prin diferite metode: să vă vizitaţi unii pe alţii, să vorbiţi la telefon sau prin
Internet. De asemenea, părinţii tăi au dreptul să se întoarcă acasă pentru a
fi alături de tine.
Transferul ilegalArticolul 11Ai dreptul să fii protejat(ă) împotriva răpirii. Guvernul trebuie să se implice şi
să ia toate măsurile pentru a te elibera, dacă aceasta s-a întâmplat. Nimeni,
inclusiv părinţii tăi, nu are dreptul să te scoată în mod ilegal din ţară, să te
reţină sau să te împiedice să te întorci acasă.
Opinia copiluluiArticolul 12Ai dreptul să te implici şi să spui ce crezi atunci
când adulţii iau decizii care sunt importante pentru viaţa ta. Opiniile tale trebuie să fie ascultate, acceptate şi luate în serios în familie, la şcoală, în cercul de prieteni, în timpul tău liber sau în orice alt mediu şi situaţie. Poţi
participa în activităţi care te interesează, pentru care te simţi
pregătit(ă) şi ai capacităţi. Nimeni nu te poate obliga să faci
ceea ce nu vrei, de exemplu, să joci un rol într-un spectacol,
să ieşi în faţa unei săli şi să reciţi o poezie, să îndeplineşti o
muncă sau un rol la care te obligă colegii sau adulţii (părinţii,
profesorii).Libertatea de expresie
Articolul 14Articolul 13Ai dreptul să obţii şi să oferi orice informaţie, pe orice cale,
atâta timp cât informaţia nu este dăunătoare, nu transmite un mesaj violent sau vulgar, nu conţine date personale despre un anumit om. Tu poţi alege cum să
te exprimi: prin dans, imagini, gesturi, în scris sau
oral etc. Aceste informaţii trebuie să te ajute pe
tine şi pe cei din jur în dezvoltarea personalităţii
şi în crearea unui mediu sănătos din punct de
Libertatea de gândire, conştiinţă şi religieAi libertatea de a gândi şi de a crede în ce doreşti tu, de a avea religia ta. Părinţii trebuie să te îndrume corespunzător vârstei şi capacităţilor tale. Felul
în care îţi arăţi credinţa nu trebuie să-i afecteze pe cei din jur sau să încalce
drepturile şi libertăţile altor oameni.
Articolul 15Libertatea de asociereAi dreptul să te întâlneşti cu semenii tăi şi cu alţi
oameni, să te implici în diferite activităţi, grupuri,
cercuri pe interese, să organizezi şi să participi la
manifestări şi întruniri paşnice. Aceste activităţi nu
trebuie să-i afecteze pe cei din jur.Drepturile Copiluluikm
11Articolul 16Protejarea vieţii privateAi dreptul să ai viaţă privată*, lucruri personale, un loc al tău, unde să-ţi faci
temele şi să poţi medita. Nimeni nu are dreptul, fără voia ta, să-ţi citească
jurnalul personal, scrisorile, mesajele în telefon sau Internet şi să-ţi asculte
convorbirile telefonice. Ziarele, televiziunea şi radioul nu au dreptul să-ţi
arate faţa, să-ţi publice adresa, numele şi alte date personale, fără permisiunea ta şi a familiei tale. Poţi să ai secrete în măsura în care aceasta nu
dăunează sănătăţii şi viitorului tău. Viaţă privată nu înseamnă să fumezi, să
consumi alcool, să aplici violenţa sau să faci alte acţiuni care contravin legii
şi pot afecta oamenii din jurul tău.
Accesul la o informare corespunzătoareArticolul 17Informaţiile care îţi sunt oferite în mass-media, la şcoală, biblioteci sau librării trebuie să fie de încredere, pe înţelesul tău, să-ţi
respecte vârsta, cultura, limba şi să nu dăuneze sănătăţii şi
bunăstării tale.
Articolul 18Responsabilităţile părinţilorAmbii părinţi au aceleaşi obligaţii în ceea ce priveşte creşterea, educaţia ta
şi ei trebuie să facă ceea ce este cel mai bine pentru tine. Tu ai dreptul să
ceri şi să ţi se ofere ajutor şi sprijin din partea părinţilor în realizarea drepturilor tale. Guvernul trebuie să ajute părinţii sau persoanele în grija cărora
se află copiii să-şi îndeplinească responsabilităţile, oferindu-le informaţii,
educaţie şi servicii sociale, în special dacă familia are anumite dificultăţi sau
dacă ambii părinţi lucrează.
Protecţia faţă de abuzuri şi neglijareArticolul 19 Ai dreptul să fii protejat(ă) de orice tip de violenţă. Nimeni, nici chiar părinţii, nu are dreptul să te lovească, jignească sau înjosească, să te numească
urât. Semenii tăi şi adulţii care te înconjoară trebuie să ia în consideraţie emoţiile şi nevoile tale. Nimeni nu te poate lipsi de lucrurile care îţi
km asigură supravieţuirea şi dezvoltarea: afecţiunea, hrana, îmbrăcămin12 tea, atenţia, educaţia, timpul liber, asistenţa medicală.km
13Protecţia copiilor fără familieArticolul 20Orice copil care este temporar sau definitiv lipsit de propria familie, are
dreptul să crească într-o altă familie sau într-un mediu asemănător cu familia. Această nouă familie trebuie să-i ofere îngrijire corespunzătoare şi să
respecte religia, tradiţiile, cultura şi limba copilului.
Articolul 21AdopţiaAtunci când copilul este înfiat, principala grijă a persoanelor care decid în
ce familie să meargă copilul şi a părinţilor adoptivi trebuie să fie: ce este cel
mai bine pentru copil? Trebuie să fie aplicate aceleaşi reguli atunci când
copiii sunt înfiaţi în ţara în care s-au născut şi atunci când sunt adoptaţi
într-o altă ţară.
lul 22
Copiii refugiaţi
Dacă eşti refugiat(ă) şi ai venit să locuieşti în altă ţară pentru că viaţa ta a
fost pusă în pericol, ai aceleaşi drepturi ca şi copiii din ţara în care te afli, de
exemplu, să mergi la şcoală, să beneficiezi de asistenţă medicală, să-ţi întregeşti familia, să participi la cercuri pe interese, să te joci, să te informezi
despre ceea ce te interesează etc.
Articolul 23Copiii cu nevoi specialeAi dreptul la o viaţă activă şi independentă, să participi la proiecte şi diferite activităţi împreună cu semenii tăi, în şcoală şi în comunitate, chiar dacă ai anumite probleme de sănătate fizică sau mintală. Guvernul
trebuie să-ţi asigure, în cadrul comunităţii tale, accesul la servicii de îngrijire, tratament, educaţie şi pregătire pentru viaţa de adult.km
14Articolul 24Sănătatea şi serviciile sanitareAi dreptul la o îngrijire medicală gratuită şi cât mai
bună, la alimentaţie corectă, la apă curată, la un mediu ambiant curat. Ai dreptul la o informare care te va
ajuta să-ţi păstrezi sănătatea: despre serviciile medicale din localitatea ta şi din regiune, despre modul de
viaţă sănătos şi cum să previi accidentele care îţi pun
în pericol sănătatea etc. Ai dreptul să ceri ajutorul unui
medic atunci când ai nevoie, fără a apela la metodele
tradiţionale de tratament.km
15Articolul 25Revederea periodică a plasamentului copilului
Copiii care au fost plasaţi în medii speciale (casă de
copii, şcoală internat, spital) pentru a primi îngrijire,
tratament sau protecţie, au dreptul ca situaţia lor să
fie verificată periodic, pentru a se vedea dacă mai au
nevoie de acele condiţii speciale sau se pot întoarce
să locuiască acasă.Articolul 26Securitatea socialăAi dreptul să beneficiezi de asigurările sociale şi
servicii pe care statul, conform legilor lui, le oferă
copiilor, în corespundere cu situaţia materială a familiilor. Pentru aceasta, părinţii tăi sau persoana în
grija căreia te afli trebuie să se adreseze asistentului
social din primăria localităţii în care locuieşti.
Nivelul de viaţăArticolul 27Ai dreptul la un trai decent, la condiţii de viaţă în care
poţi să-ţi dezvolţi capacităţile fizice şi mentale. În limita posibilităţilor şi a mijloacelor financiare pe care le
are, familia ta este responsabilă să-ţi asigure hrană, îmbrăcăminte, locuinţă, atenţie şi alte condiţii de care ai
nevoie pentru a te dezvolta. Dacă familia ta nu-şi poate
permite acest lucru, guvernul este obligat să o ajute.
Articolul 28EducaţiaAi dreptul la educaţie, dreptul de a merge la şcoală. Până în clasa a 9-a
inclusiv, educaţia în şcoală este obligatorie şi gratuită. Tu, împreună cu părinţii tăi, ai dreptul să-ţi alegi şcoala şi profilul clasei. Metodele de educaţie
folosite în şcoală trebuie să te facă să te simţi liber, bine şi să nu dăuneze
stării tale psihologice şi fizice.Articolul 29
Educaţia pe care o primeşti
trebuie să-ţi dezvolte capacităţile fizice, calităţile mintale, talentele şi personalitatea.
Şcoala trebuie să te pregătească pentru o viaţă responsabilă
şi activă de adult, să respecţi
drepturile omului, să-ţi poţi
forma opinii proprii şi să ţi le
exprimi, să protejezi mediul
înconjurător, să-ţi respecţi cultura ţării tale şi a altor ţări. De
asemenea, şcoala trebuie să te
ajute să-ţi alegi o profesie care
ar corespunde intereselor, abilităţilor şi dorinţelor tale şi să
te pregătească să-ţi formezi o
familie sănătoasă.Copiii minorităţilor30
AAi dreptul să ai aceeaşi religie ca şi familia ta, să cunoşti şi să foloseşti limba
şi obiceiurile familiei tale, chiar dacă acestea nu sunt împărtăşite de majoritatea oamenilor din localitate.
Articolul 31Timpul liber, recrearea şi activităţile culturaleAi dreptul la timp liber şi joacă, să te implici în activităţi variate, după interesele şi vârsta ta: sport, muzică sau alte forme de artă, serate, jocuri cu
prietenii sau la calculator etc. Aceste activităţi ar trebui să te ajute să-ţi
17dezvolţi talentele şi aptitudinile, să te relaxeze, să-ţi dea forţe şi energie
pentru şcoală şi alte activităţi în care participi.Articolul 32Munca copiluluiAi dreptul să fii protejat(ă) de orice muncă ce îţi pune în pericol sănătatea şi
educaţia, de exemplu, să îndeplineşti munci grele, care sunt peste puterile
tale, să lucrezi la temperaturi înalte sau joase, la înălţimi sau sub pământ,
pe timp de noapte, în locuri unde se fumează, se consumă băuturi alcoolice sau se vorbeşte vulgar. În cazul în care vrei să te angajezi la muncă,
asigură-te că această muncă este corespunzătoare capacităţilor tale şi vârstei minime stabilite de lege pentru copii, care este de 16 ani. Alte condiţii
obligatorii a angajării tale legale este să ai acordul scris al părinţilor tăi şi
să semnezi cu angajatorul un contract de muncă, în care să fie menţionatnumărul de ore şi condiţiile în care vei munci, precum şi salariul pe care îl
vei primi.Articolul 33Abuzul de droguriAi dreptul să fii protejat(ă) împotriva consumului, producerii şi comercializării drogurilor. Statul trebuie să-ţi asigure, la şcoală şi în alte locuri în care
te afli, un mediu în care nu se consumă şi nu se vând droguri.
Exploatarea sexualăArticolul 34Ai dreptul să fii protejat(ă) împotriva abuzului sexual. Nimeni nu poate
face cu corpul tău ceva ce provoacă neplăcere şi dezgust, de exemplu, să
te atingă, să te sărute, să te filmeze, să te fotografieze sau să posteze
19imaginile tale pe Internet. De asemenea, nimeni nu poate să te oblige să-ţi
arăţi părţile intime ale corpului, să priveşti sau să atingi părţile intime ale
corpului altei persoane, să fii martor sau să participi într-un abuz sexual.
Articolul 35Vânzarea, traficul şi răpireaAi dreptul să fii protejat(ă) împotriva vânzării, a traficului şi a răpirii. Nimeni,
nici chiar părinţii tăi, nu poate să te răpească sau să te vândă în ţară şi peste
hotarele ei.km
20Protecţia faţă de alte forme de exploatareArticolul 36Ai dreptul să fii protejat(ă) faţă de orice altă formă de exploatare, orice activitate care ar putea dăuna dezvoltării tale. Nimeni nu poate profita de tine,
de creaţia ta, rezultatele muncii tale, lucrările tale şi de corpul tău. Nimeni,
în familie, la şcoală, în cercul de prieteni, nu te poate pedepsi şi nu se poate
comporta cu tine într-un fel care îţi dăunează.
Articolul 37Tortura şi privarea de libertateCopiii aflaţi în conflict cu legea nu trebuie să fie trataţi cu cruzime şi să fie
umiliţi. Pedeapsa cu închisoarea poate fi aplicată numai pentru încălcările
cele mai grave. Copiii nu trebuie să se afle în celulă împreună cu adulţii. Ei
trebuie să aibă posibilitatea de a ţine legătura cu familiile lor. Copilul lipsit
de libertate are dreptul la educaţie şi la asistenţă juridică, medicală, psihologică. Statul este obligat să interzică pedepsele crude şi privarea ilegală
de libertate a copiilor.km
21Conflictele armateArticolul 38Dacă ai mai puţin de 18 ani, nimeni nu are dreptul să
te implice în conflicte armate. În cazul în care acolo
unde locuieşti sau în localităţile din apropiere au loc
conflicte militare, ai dreptul să primeşti îngrijire şi protecţie speciale.
Îngrijirea de recuperareArticolul 39Copiii care au fost neglijaţi, maltrataţi, abuzaţi, torturaţi, implicaţi în conflicte armate, exploataţi prin muncă sau care se află în stare de dificultate,
au dreptul să primească ajutor special (psihologic, medical, al asistentului
social) pentru a-şi restabili respectul de sine şi pentru a fi integraţi în grup,
în societate. Statul este obligat să asigure toate aceste feluri de ajutor.
Articolul 40Administrarea justiţiei minorilorCopilul bănuit, acuzat de încălcarea legii sau vina căruia a fost dovedită, are dreptul la ajutor, asistenţă şi
protecţie speciale. La discuţiile poliţistului sau a judecătorului cu copilul, trebuie să asiste avocatul, părinţii,
un profesor sau psiholog.PR
PoliţiaPoliţia şi judecătorii trebuie:
•	•	•	•	Să informeze copilul direct despre acuzaţiile care i se aduc. Ei trebuie să
fie siguri că el înţelege situaţia în care se află.
Să nu forţeze copilul să spună că este vinovat sau să semneze anumite
documente care îl declară vinovat.
Să asigure prezenţa unui traducător în caz că copilul nu înţelege limba
Să trateze copilul cu respect, să nu-l abuzeze verbal sau fizic.Articolul 41Aplicarea prevederilor mai bune pentru copilDacă în legile statului sau în alte tratate semnate de stat se conţin prevederi mai bune pentru respectarea drepturilor copilului decât în această
Convenţie, atunci statul trebuie să aplice anume prevederile care sunt mai
prielnice.
Articolul 42iCunoaşterea prevederilor Convenţiei
Ai dreptul să-ţi cunoşti drepturile. Adulţii, inclusiv părinţii şi profesorii, trebuie să-ţi ofere toată informaţia despre
drepturile tale, pe înţelesul tău. Tu poţi folosi mai multe
surse pentru a te informa despre drepturi: lecţii, cărţi, ziare, televiziune, Internet. Statul este obligat să asigure
condiţii pentru ca toţi adulţii şi copiii să cunoască prevederile Convenţiei.km
23Cum trebuie să fie înţelese drepturile copilului?
Drepturile copilului, aşa cum sunt ele înscrise în CDC, pot fi grupate în 4
categorii pentru a fi înţelese mai uşor: drepturi la supravieţuire, drepturi la
dezvoltare, drepturi la protecţie şi drepturi la participare.
Drepturile la supravieţuire (articolele 6, 24, 27) asigură satisfacerea
necesităţilor de bază ale unui copil: alimente hrănitoare şi sănătoase, apă
potabilă, adăpost, îmbrăcăminte, precum şi dreptul la cea mai bună stare
de sănătate şi asistenţă medicală de calitate. Aceste drepturi mai înseamnă asigurarea accesului tuturor copiilor la informaţii despre sănătate. Statul trebuie să promoveze strategii pentru asistenţa medicală preventivă şi
pentru planificarea familială.
Drepturile la dezvoltare (articolele 7, 8, 14, 23, 28, 29, 31) se referă la
asigurarea tuturor lucrurilor care îi ajută pe copii să se
dezvolte pe deplin din punct de vedere fizic, mintal,
spiritual şi social. Aceste drepturi asigură copiilor tot
ceea ce îi stimulează să crească de la an la an: familie,
dragoste, mediu curat, biblioteci, locuri de joacă, poveşti, muzică şi altele. Copiii au dreptul la distracţie şi
odihnă, la participarea în activităţi culturale, la toate
formele de educaţie – în şcoală şi în afară şcolii, la informare şi la propria
religie. Părinţii, mama şi tatăl, sunt principalii responsabili de asigurarea
dezvoltării copilului, iar statul trebuie să-i ajute în această sarcină.
Majoritatea drepturilor copilului au un caracter de protecţie. Convenţia recunoaşte nevoia copiilor de a fi protejaţi (articolele 9, 10, 11, 16,
19, 20, 21, 22, 30, 32, 33, 34, 35, 36, 37, 38, 39, 40) faţă de împrejurările
care le pot afecta dezvoltarea, cum ar fi discriminarea, abuzul şi neglijarea.
Drepturi la protecţie specială au copiii aflaţi în situaţii foarte dificile, cum ar
fi copiii în conflict cu legea, copiii refugiaţi, copiii cu dizabilităţi. Convenţia
cheamă la protecţia copiilor împotriva exploatării prin muncă, a exploatării sexuale, vânzării, traficului şi utilizării drogurilor. Convenţia îi protejează
pe copii de conflictele armate şi de situaţiile de urgenţă, provocate fie de
conflictele între oameni, fie de dezastrele naturale.Drepturile la participare (articolele 12, 13, 15, 17) asigură copiilor un
cuvânt de spus în ceea ce priveşte vieţile lor. Copiii au dreptul să-şi exprime
părerile în toate problemele care îi privesc, să discute lucrurile pe care ei
le cred importante, să caute şi să primească informaţii de care au nevoie.
Adulţii trebuie să ia în considerare opiniile copiilor, ţinând seama de vârsta
şi de gradul lor de maturitate. Aceste drepturi permit copiilor să joace un
rol activ în cadrul comunităţii în care trăiesc şi al societăţii în general.
Drepturile tale îţi sunt date la naştere pentru totdeauna şi nimeni nu ţi le poate lua. Toate drepturile sunt importante în
mod egal şi nu există o ierarhie* a lor. Împărţirea drepturilor în cele 4 grupuri este făcută doar pentru a te ajuta să le înţelegi mai bine. În viaţa reală, după cum
te-ai convins şi tu, drepturile sunt legate unele de
altele, se influenţează reciproc şi nu pot fi separate. De
exemplu, dreptul unui copil la nume şi la cetăţenie are o
legătură directă cu drepturile lui la serviciile de sănătate şi
la educaţie. Dacă un copil nu are nume şi nu are certificat de
naştere, nu se poate înscrie la medic sau la şcoală.A cui este responsabilitatea de realizare
a drepturilor copilului?
Convenţia privind Drepturile Copilului este deosebită, pentru că se referă
şi la responsabilitatea adulţilor şi la responsabilitatea copiilor de a respecta
Articolul 4 din Convenţie spune că guvernul este obligat să ia toate măsurile posibile pentru a asigura drepturile tale. Responsabilitatea de asigurare a drepturilor
unui copil le revine, în primul rând, părinţilor săi sau
persoanei în grija căreia se află copilul. Ceilalţi adulţi din
preajma copilului (profesorii, asistenţii sociali, medicii
şi alţii) de asemenea sunt responsabili de respectarea
drepturilor copilului. Statul trebuie să adopte legi,
să-i ajute pe părinţii tăi, să creeze instituţii şi servicii pentru ca tu să te bucuri de toate drepturile din km
25Drepturile vin împreună cu responsabilităţile. Principala
responsabilitate a unui copil este să respecte drepturile celorlalţi copii şi drepturile adulţilor, în special, ale părinţilor săi.
Ai dreptul să fii crescut, îngrijit şi educat de către părinţii tăi
şi ai responsabilitatea de a-i respecta şi preţui pe aceştia.
Ai dreptul să primeşti o educaţie care să-ţi dezvolte personalitatea şi
responsabilitatea să înveţi cât de mult îţi permit capacităţile, iar acolo
unde este posibil, să împărtăşeşti cunoştinţele şi experienţa ta cu alţii. Ai
responsabilitatea să frecventezi lecţiile, să-ţi pregăteşti temele, să înveţi de
sine stătător pe măsura capacităţilor tale, să respecţi colegii, profesorii şi
regulile din şcoală.
Ai dreptul să-ţi fie asigurate toate drepturile din Convenţie, indiferent de
sex, statut social, limbă, vârstă, naţionalitate sau religie şi responsabilitatea
de a respecta drepturile celorlalţi, oricare ar fi vârsta lor, limba pe care o
vorbesc, starea familială sau materială, naţionalitatea sau religia.
Ai dreptul să-ţi exprimi liber opinia, să fii ascultat şi luat
în serios şi responsabilitatea să asculţi şi să respecţi opiniile semenilor tăi şi ale adulţilor, să oferi şi celorlalţi posibilitatea să-şi spună părerile.
Ai dreptul la timp liber şi responsabilitatea să ai grijă cum îl petreci. Şi în
timpul liber trebuie să respecţi drepturile celorlalţi, să nu faci acţiuni care
încalcă legea, îţi dăunează ţie sau altora. De asemenea, trebuie să fie un
echilibru dintre timpul tău liber şi timpul pe care îl petreci învăţând sau
practicând alte activităţi utile.
Ai dreptul să fii protejat(ă) împotriva muncilor care îţi afectează sănătatea
şi dezvoltarea şi responsabilitatea de a participa la lucrul casnic şi a-ţi ajuta
părinţii, în măsura vârstei şi puterilor tale (să speli vasele, să faci curat în
camera ta, să-ţi păstrezi în ordine jucăriile şi cărţile etc.).
Ai dreptul să te întâlneşti cu alţi copii şi să te alături diferitor grupuri şi organizaţii. Totodată, ai responsabilitatea să te asiguri că activităţile pe care leaveţi nu sunt violente, nu deranjează ordinea publică, nu încalcă drepturile
altora. De asemenea, ai obligaţia să accepţi alte persoane să facă parte din
grupul tău.
Ai dreptul să fii protejat(ă) împotriva violenţei şi responsabilitatea să te
porţi respectuos cu semenii tăi şi cu adulţii, să nu jigneşti, intimidezi sau
loveşti pe ceilalţi. În conflictele care apar, ai responsabilitatea să găseşti o
rezolvare paşnică, să discuţi calm, să te adresezi semenilor şi adulţilor pe
nume, fără a folosi porecle, iar în cazul în care ai nevoie de ajutor, să te
adresezi unei persoane de încredere.
Ai dreptul la asistenţă medicală de calitate şi gratuită, acordată de un medic calificat*. În acelaşi timp, ai responsabilitatea să fii grijuliu(e) cu sănătatea ta. Pentru a te menţine în formă, consultă periodic medicul, practică un
sport, informează-te despre comportamentele care îţi menţin sănătatea,
nu folosi tutun, alcool şi droguri, alimentează-te corect, fereşte-te de
accidente, ai grijă de mediul înconjurător.
Ai dreptul la protecţia lucrurilor personale şi responsabilitatea de a respecta
proprietatea altora.Cine supraveghează felul în care Guvernul îşi îndeplineşte
obligaţiile?
Statele care au semnat Convenţia sunt obligate să prezinte Comitetului pentru Drepturile Copilului rapoarte
despre realizarea ei. Comitetul pentru Drepturile Copilului activează în cadrul Înaltului Comisariat al Organizaţiei Naţiunilor Unite pentru Drepturile Omului şi este
alcătuit din 18 experţi independenţi în domeniul drepturilor copilului. Membrii Comitetului citesc rapoartele pe care le primesc o
dată la 5 ani de la diferite ţări şi le dau idei despre cum să îmbunătăţească
situaţia copiilor. Aceste recomandări sunt înscrise într-un document, numit
Observaţii Finale pentru Guvern, care este transmis statului pentru a fi pus
în practică. Tot acest proces ajută statul să vadă cum se realizează Convenţia, ce succese a obţinut în asigurarea drepturilor copilului şi ce mai are
de făcut pentru ca situaţia copiilor să se îmbunătăţească.
27Şi organizaţiile neguvernamentale active în domeniul drepturilor copilului
prezintă Comitetului pentru Drepturile Copilului, o dată la 5 ani, un raport,
care este numit Raport Alternativ. Comitetul pentru Drepturile Copilului
aşteaptă şi citeşte toate rapoartele primite de la cetăţenii unei ţări despre
felul în care sunt respectate drepturile copilului. În anii 2008 şi 2009, două
grupuri de copii din Moldova au prezentat propriile lor rapoarte despre
respectarea drepturilor copilului.
Poţi vedea aceste rapoarte la adresele:
http://www.childrights.md/files/publications/ochii13jun_mictip1.pdf
Viaţa în ochii copilului. Raportul copiilor despre respectarea Convenţiei privind Drepturile Copilului în Republica Moldova, 2008.
http://www.childrights.md/ro/publications/Raportul_Copiilor_2009_Ro.pdf
Adevărul vorbit de copii. Raportul copiilor despre respectarea Convenţiei
privind Drepturile Copilului în Republica Moldova, 2009.
Te poţi implica şi tu în monitorizarea* propriilor drepturi, spunându-ţi opinia despre cum se respectă drepturile tale şi ale semenilor tăi în localitatea
voastră, în şcoală sau la locurile de joacă. Vorbeşte despre aceasta cu adulţii
din comunitate, responsabili de aplicarea Convenţiei.km
28Unde te poţi adresa dacă vrei să afli mai multe despre
drepturile tale sau crezi că drepturile tale sunt încălcate?
•	•	•	•	•	Discută cu persoane de încredere, cum ar fi părinţii tăi, profesori, medici, asistentul social, psihologul sau cu persoanele în îngrijirea cărora
te afli;
Fă o plângere în scris sau oral la asistentul social de la primărie sau la
poliţistul din localitate;
Adresează-te Direcţiei Raionale / Municipale de Asistenţă Socială şi Protecţie a Familiei sau Direcţiei Raionale / Municipale Învăţământ, Tineret
şi Sport;
Adresează-te Ministerului Educaţiei şi Ministerului Muncii, Protecţiei
Sociale şi Familiei;
Telefonează sau scrie la Centrul pentru Drepturile Omului, unde activează Avocatul Copilului:
tel. (022) 234800
Linia Fierbinte: 0 800 11116
e-mail: cpdom@mdl.net
adresa: MD-2012, Chişinău, str. Sfatul Ţării 16•	Contactează organizaţii locale şi naţionale preocupate de respectarea
drepturilor copilului:
privind Drepturile Copilului din MoldovaCentrul Internaţional pentru Protecţia şi
Promovarea Drepturilor Femeii „La Strada”(022) 71 65 98(022) 23 49 06Centrul Naţional de Prevenire
a Abuzului faţă de CopiiLinia Fierbinte privind plecarea peste
hotare şi asistenţa în caz de trafic(022) 74 83 780 800 77 77 7Informează-i şi pe alţii despre Convenţia ONU privind Drepturile Copilului.
Cu cât sunt mai mulţi copiii şi adulţii care cunosc drepturile copilului,
cu atât este mai mare forţa lor asupra celor care iau decizii.
29Glosar
Calificat – care are o pregătire specială în domeniu.Ierarhie – aranjare a unor lucruri sau idei în ordinea importanţei lor.Guvern – organ al statului, alcătuit din ministere, care pune în aplicare
legile elaborate de Parlament şi alte acte normative.A monitoriza – a observa, a supraveghea şi analiza o situaţie. În acest
proces, oamenii află şi ce acţiuni sunt necesare pentru ca situaţia să fie
îmbunătăţită.Organizaţia Naţiunilor Unite (ONU) a fost fondată în anul 1945 şi din ea
fac parte aproape toate statele recunoscute din lume. ONU a elaborat mai
mult de 60 de tratate referitoare la drepturile omului.Parlament – organ legislativ al ţării, constituit din reprezentanţi ai diferitelor
partide politice aleşi prin votul cetăţenilor.Glosar
Prevederi – măsuri sau indicaţii prevăzute într-un act oficial (lege, regulament,
program etc.) care urmează să fie respectate.
Principiu – idee sau element de bază.Privat – care aparţine unei persoane, particular, personal, individual.Protocol facultativ – document suplimentar la Convenţia privind Drepturile
Copilului, care poate fi semnat de ţara care vrea să aplice prevederile lui.A ratifica – a manifesta printr-un act legislativ acordul de a fi parte la o
convenţie, făcând-o să intre în vigoare.Vulnerabil – care poate fi rănit, atacat uşor, slab.km
31notiĹŁeAll pages:567891011121314161718192021222324252627282930313233InfoSaveLikeShareDownloadMoreConvenţia privind Drepturile Copilului pe înţelesul tuturor Published on Dec 14, 2010 Un produs: CIDDC & URMA ta 2010urmataFollowRead moreRead moreSimilar toPopular nowJust for youGo explore

References: Articolul 1

Articolul 4

Articolul 5

Articolul 6

Articolul 14

Articolul 15

Articolul 18

Articolul 21

Articolul 23

Articolul 28

Articolul 31

Articolul 35

Articolul 37

Articolul 40

Articolul 42

Articolul 4